projecte-aina/catalan_government_crawling huggingface dataset:
Una empresa o una entitat sense ànim de lucre, ha d'estar legalment constituïda i una persona física ha de ser major d'edat no incapacitada.
S'han de complir els requisits de solvència econòmica i financera i tècnica o professional que acreditin que l'empresa pot executar el contracte i no s'ha d'incórrer en cap de les prohibicions de contractar establertes per la llei.
S'ha d'estar al corrent de les obligacions tributàries i amb la Seguretat Social.
En els contractes d'obres d'import igual o superior a 500.000 euros, cal que l'empresa estigui classificada.
Mitjançant el document normalitzat Document europeu únic de contractació (DEUC), que cal complimentar per a la licitació.
L'empresa proposada com a adjudicatària del contracte ho ha d'acreditar documentalment.
Els empresaris poden inscriure's al Registre electrònic d'empreses licitadores (RELI), en el qual s'hi fan constar, acreditades, totes les dades necessàries i no cal presentar l'acreditació documental per a cada contracte.
La inscripció en un registre d'empreses licitadores com el RELI és obligatòria quan es vol participar en procediments oberts simplificats.
- Els contractes en licitació: mitjançant la Plataforma de serveis de contractació pública (PSCP).
- Els contractes previstos durant l'any per l'Administració de la Generalitat i el seu sector públic: mitjançant l'eina de contractació programada.
Per poder accedir de forma directe a les licitacions que puguin ser de més interès, les empreses es poden donar d'alta al perfil de licitador.
Les ofertes es presenten electrònicament mitjançant l'eina de sobre digital o de presentació telemàtica d'ofertes.
Per presentar-se a licitacions que abasten tots els departaments de la Generalitat i part del seu sector públic i alguns ens locals, es poden presentar ofertes per formar part d' acords marc o contractes centralitzats, als quals s'hi pot accedir directament al perfil del contractant de la Comissió Central de Subministraments.
En aquest portal es poden conèixer els acords marc vigents, així com les administracions i entitats adherides.
La publicació de la previsió de contractactació anual es regula a la Llei de contractes del sector públic i té com a objectiu impulsar la màxima transparència en la contractació pública i promoure la concurrència.
S'agrupen les previsions de contractació dels departaments i ens de la Generalitat de Catalunya i del seu sector públic perquè es puguin consultar de manera agregada.
Podeu trobar, també, les previsions de contractació de cada òrgan en el seu perfil de contractant, a la Plataforma de serveis de contractació pública i, si ho considereu oportú, us podeu subscriure a qualsevol de les publicacions sobre les quals voleu rebre alertes de les licitacions en curs.
Per poder seguir la licitació de qualsevol contracte de l'Administració de la Generalitat de Catalunya i dels ens del seu sector públic, heu de consultar les publicacions que els òrgans de contractació fan a la Plataforma de serveis de contractació pública.
Les dades actuals tenen caràcter provisional i es poden modificar i actualitzar a partir de la informació que faciliten els òrgans de contractació.
Atesa la situació d'emergència causada per la pandèmia de COVID-19, els contractes que finalment s'han dut a terme l'any 2020 poden variar substancialment respecte les previsions que es mostren en aquest visor.
La Comissió Central de Subministraments, òrgan col·legiat de contractació de subministraments i serveis declarats de contractació centralitzada, s'adscriu al Departament de la Vicepresidència i d'Economia i Hisenda.
Licita procediments d'acord marc i contractacions centralitzades adreçats a tots els departaments de l'Administració de la Generalitat de Catalunya, i també a les entitats del sector públic adherides al sistema central d'adquisicions que hi vulguin participar.
La Plataforma de serveis de contractació pública disposa d'un catàleg de serveis entre els quals destaquen els serveis de licitació electrònica.
La Plataforma disposa de totes les eines necessàries perquè es puguin presentar electrònicament ofertes en tot tipus de procediment.
Així, incorpora les eines de Sobre digital, Presentació telemàtica d'ofertes, i de Subhasta electrònica.
Es compleixen, per tant, les previsions de la Directiva 24/2014/UE i de la Llei de contractes del sector públic sobre l'obligatorietat de l'ús dels mitjans electrònics en tots els procediments de contractació pública, que tenen com a objectiu que totes les fases del procediment de contractació pública es portin a terme per mitjans electrònics.
Amb l'objectiu d'impulsar i difondre continguts específics en matèria de contractació pública, en aquest apartat trobareu la documentació i el material de les jornades organitzades per la Direcció General de Contractació Pública, des de l'any 2016 fins a l'actualitat.
Les trobareu agrupades en diferents blocs temàtics, segons el públic al qual s'adrecen o bé segons la seva temàtica central.
Aquesta secció conté els contractes complementaris d'obres, amb els corresponents contractes de serveis de projectes i direcció, adjudicats l'any de referència.
També recull les pròrrogues i modificacions de contractes d'obres adjudicats en anys anteriors al de referència.
Per poder interpretar correctament les dades contingudes en els documents d'aquest apartat, cal tenir en compte que, segons la repercussió econòmica que tenen, les modificacions de contractes d'obres poden ser de tres tipus:
No, aquesta possibilitat només es preveu en supòsits excepcionals.
D'acord amb la normativa en matèria de contractació pública el contractista pot concertar amb tercers la realització parcial de la prestació amb subjecció al que disposin els plecs, llevat que, de conformitat amb el que estableixen les lletres d) i e) de l'apartat 2n de l'article 215 de la LCSP, la prestació o una part d'aquesta l'hagi d'executar directament el primer.
En cap cas la limitació de la subcontractació no pot suposar que es produeixi una restricció efectiva de la competència, sense perjudici del que estableix la LCSP respecte als contractes de caràcter secret o reservat, o aquells l'execució dels quals s'hagi d'acompanyar de mesures de seguretat especials d'acord amb disposicions legals o reglamentàries o quan ho exigeixi la protecció dels interessos essencials de la seguretat de l'Estat.
Entre les causes de resolució previstes en la normativa en matèria de contractació pública no s'inclou la relativa a la renúncia per part de l'empresa contractista.
Tanmateix, la renúncia per part de l'empresa contractista pot arribar a suposar un incompliment de l'obligació contractual essencial d'executar el contracte i, per tant, permetre a l'administració contractant instar el procediment de resolució.
Sí, els contractes de les administracions públiques es poden modificar durant la seva vigència fins a un màxim del vint per cent del preu inicial quan en els plecs de clàusules administratives particulars s'hagi advertit expressament d'aquesta possibilitat.
Cal tenir en compte que els contractes es poden modificar per la causa o causes previstes en els plecs si es detallen de forma clara, precisa e inequívoca les condicions en què podrà acordar-se, així com el seu abast i els límits, amb indicació expressa del percentatge del preu del contracte al què com a màxim pot afectar i el procediment que s'ha de seguir.
En tot cas, els plecs no poden preveure modificacions que alterin la naturalesa global del contracte.
El servei de la subhasta electrònica, integrat a la Plataforma de serveis de contractació pública, per realitzar el procés de licitació per mitjans electrònics està basat en productes de mercat, sobre els quals s'han incorporat funcionalitats a mida desenvolupades d'acord amb els estàndards de programació de la Generalitat de Catalunya.
Aquesta eina presenta les característiques següents:
Per participar en una subhasta electrònica, les empreses licitadores poden accedir a l'eina corporativa a través de l'enllaç que apareix en l'anunci de licitació publicat a la Plataforma de Serveis de Contractació Pública.
En aquest espai del web podreu accedir als documents d'ajuda per fer ús de l'eina (manual per a les persones usuàries sobre com participar en una subhasta i el document de requeriments tècnics).
L'eina de presentació telemàtica d'ofertes té com a objectiu permetre a les empreses licitadores que puguin presentar ofertes per mitjans electrònics de manera simplificada en determinades licitacions dutes a terme a Catalunya.
D'aquesta manera, es dona compliment a l'obligació de licitació electrònica que fixa la normativa de contractació pública.
Les empreses licitadores poden presentar ofertes mitjançant la funcionalitat de presentació telemàtica d'oferta enllaçada a la part lateral dreta de cada anunci de les licitacions publicades als perfils de contractant inclosos a la plataforma de serveis de contractació pública.
El Sobre digital és una solució de licitació electrònica ensobrada per a la presentació i l'obertura d'ofertes.
Aquesta solució garanteix la confidencialitat del contingut de l'oferta fins que se'n fa l'obertura.
El Sobre digital, plenament integrat amb la plataforma de serveis de contractació pública de la Generalitat de Catalunya, permet que els diferents rols implicats gestionin totes les fases del procés de licitació.
Les empreses licitadores poden presentar les seves ofertes mitjançant l'eina de Sobre digital mitjançant l' enllaç que apareix a cada anunci de les licitacions publicades als perfils de contractants inclosos a la plataforma de serveis de contractació pública.
Característiques principals de l'eina:
L'any 2018 l'eina del Sobre digital va rebre el Premi accèssit Alfons Ortuño com a bona pràctica en matèria de gestió pública.
En aquest espai del web podreu accedir als diferents materials d'ajuda per a l'ús i coneixement de l'eina (vídeos, preguntes més freqüents, manuals per a les persones usuàries, licitacions de prova, tutorial sobre la signatura de documents amb certificat electrònic, i un enllaç a la informació necessària per poder comprovar la validesa dels certificats).
Contracte formalitzat el 23/10/2019
Vigència: 60 mesos consecutius, des de la data de lliurament dels vehicles.
Enllaç a l'anunci de la Plataforma de Contractació Pública: Anunci CCS 2018 VEH
Contracte formalitzat el 12/07/2018
Enllaç a l'anunci de la Plataforma de Contractació Pública: Anunci CCS 2017 VEH
Contracte formalitzat el 21/12/2016
Enllaç a l'anunci de la Plataforma de Contractació Pública: Anunci 2 016 1
Contracte formalitzat el 13/10/2015
Contracte prorrogat per al període màxim d'un any a partir dels quatre anys des de la vigència inicial de cadascun d'ells.
En tot cas, per als vehicles que seran substituïts pels inclosos en la nova licitació, la durada màxima de la pròrroga estarà condicionada a la data en què es lliuri cadascun dels vehicles que els hauran de substituir.
Enllaç a l'anunci de la Plataforma de Contractació Pública: Anunci 2 015 5
Contracte formalitzat el 27/06/2014
Enllaç a l'anunci de la Plataforma de Contractació Pública: Anunci 2 013 10
Contracte formalitzat el 17/01/2014
Enllaç a l'anunci de la Plataforma de Contractació Pública: Anunci 2 013 7
La Fira Internacional d'Equipaments Municipals, Municipàlia obrirà les portes del 22 al 24 d'octubre de 2019 al Recinte Firal de LLeida.
La Direcció General de Contractació Pública hi serà present el dia 22 d'octubre, a les 12.30h, amb una ponència d'Anna Ciutat, sub-directora General de Regulació i Supervisió de la Contractació Pública, per presentar el Projecte de llei de Contractes de Serveis a les Persones.
"L'obligació de les administracions d'innovar per garantir els drets humans en un món globalitzat"
La protecció del Drets Humans és una obligació del Estats així com de les empreses, segons els Principis Rectors d'Empreses i Drets Humans de les Nacions Unides.
La contractació pública és un àmbit en què les institucions públiques treballen directament amb les empreses i ha de comptar amb mesures efectives per garantir la protecció d'aquests drets.
Tanmateix, és habitual que per part dels proveïdors del sector públic, les seves filials o les seves cadenes de subministrament es cometin violacions greus dels drets humans, no sempre visibles als ulls de l'administració.
La llei actual de contractes del sector públic ha obert l'oportunitat per a la introducció de clàusules socials i ambientals a les licitacions que permeten utilitzar el poder de la compra a favor dels drets humans.
Al mateix temps, les organitzacions de justícia global de la societat civil a Catalunya són coneixedores de les vulneracions que es relacionen en molts casos amb proveïdors del sector públic, així com d'iniciatives i mesures que poden contribuir a evitar-les en el context d'aquesta llei.
Des de 2012, diverses administracions públiques i organitzacions de justícia global col·laborem per avançar en aquest terreny, mitjançant el Grup de Compra Pública Socialment Responsable.
D'aquí sorgeix la proposta d'organitzar aquestes segones jornades, que té la vocació de continuar incidint en l'obligació de les administracions publiques a garantir el respecte dels drets humans.
Per a això, mostrarem les propostes d'innovació i els avanços realitzats en aquest sentit tant en l'àmbit nacional com internacional.
Avui s'ha publicat al Portal Jurídic de Catalunya el Codi de Contractació Pública a Catalunya.
Aquest Codi, elaborat en col·laboració amb el Gabinet Jurídic de la Generalitat de Catalunya i editat per l'Entitat Autònoma del Diari Oficial i de Publicacions, agrupa en format digital tota la normativa sobre contractació pública vigent, tant europea com estatal i catalana, i les afectacions que han sofert, permanentment actualitzada.
En aquest Codi podreu consultar els diferents enllaços relacionats amb la contractació pública:
- articles de la Constitució i de l'Estatut d'Autonomia de Catalunya;
- resta de normativa, organitzada per temes, tals com el pagament del preu, la protecció de dades, la revisió de preus i les prohibicions de contractar, entre d'altres.
Si es tracta d'una consulta sobre algun aspecte d'una licitació concreta, us heu de posar en contacte amb l'òrgan de contractació respectiu, a través de l'adreça assenyalada als plecs o al perfil de contractant de l'entitat.
Si es tracta d'una consulta o incidència tècnica de l'eina, us podeu posar en contacte amb el servei de suport mitjançant els canals següents:
Contracte formalitzat el 17/01/2014
Vigència inicial: 48 mesos consecutius, des de la data de lliurament dels vehicles.
Enllaç a l'anunci de la Plataforma de Contractació Pública: Anunci 2 013 7
Objecte: Contractació de forma agregada del subministrament de vehicles i serveis complementaris destinats a diversos departaments de la Generalitat de Catalunya.
L'objecte d'aquest contracte es divideix en catorze lots, dels quals només es va adjudicar un lot:
Terminis de vigència: El termini d'execució del contracte es fixa, en cada cas, en 48 mesos consecutius, des de la data de lliurament dels vehicles.
Contracte formalitzat el 17/01/2014.
El 26 de març de 2018, la presidenta de la Comissió Central de Subministraments va resoldre prorrogar l'arrendament de 17 vehicles, adscrits al Departament de Justícia, i 90 vehicles més, adscrits al Departament d'Agricultura, Ramaderia, Pesca i Alimentació corresponents al Lot 3 de la Contractació centralitzada del subministrament de vehicles en la modalitat d'arrendament amb opció de compra (Exp.
2013/7), a partir de la data de fi de vigència fins al moment del lliurament dels vehicles del nou expedient d'arrendament de vehicles que estava licitant la Comissió Central de Subministraments, i com a màxim fins al 31 de desembre de 2018.
El 3 de desembre de 2018, la presidenta de la Comissió Central de Subministraments va resoldre prorrogar novament l'arrendament dels referits vehicles, a partir de l'1 de gener de 2019 fins la data en que es lliuri cadascun dels vehicles de la nova licitació que els hauran de substituir i, com a màxim, fins al 31 de desembre de 2019.
El 12 de desembre de 2019, la presidència de la Comissió Central de Subministraments va resoldre prorrogar els vehicles del Lot 3 a partir de l'1 de gener de 2020 fins la data en que es lliuri cadascun dels vehicles de la nova licitació que els hauran de substituir i, com a màxim, fins a completar els 72 mesos des de la data de lliurament de cadascun dels 106 vehicles objecte de la pròrroga.
Revisió de preus: El preu ofert per l'empresa adjudicatària en la licitació, en cas de resultar empresa contractista, és d'aplicació durant tot el període d'execució del contracte, sense que siguin objecte de revisió ni actualització, d'acord amb les previsions de l'article 89.2 del TRLCSP.
Garantia definitiva: L'empresa adjudicatària del Lot 3 (vehicle urbà) ha constituït una garantia definitiva del 5% del pressupost base de licitació.
Els destinataris del Lot 3 d'aquest contracte centralitzat són els departaments següents:
La presidència de la Comissió Central de Subministraments va resoldre, el 6 de setembre de 2018, autoritzar la successió de l'empresa ALD Autorenting, SA (NIF A60028776) (anteriorment denominada BBVA Autorenting, SA) en favor de ALD Automotive, SA (NIF A80292667), amb efectes d'1 de maig de 2018, subrogant-se aquesta en tots els drets i obligacions que dimanen del document contractual subscrit per l'empresa absorbida, com adjudicatària del Lot 3 de la contractació centralitzada de l'adquisició de vehicles mitjançant arrendament amb opció de compra (Exp.
La Comissió Central de Subministraments, en reunió de 5 de setembre de 2019, ha adjudicat l'Acord marc CCS 2019 2 dels serveis de prevenció de riscos laborals aliens, destinat als departaments de l'Administració de la Generalitat de Catalunya i entitats adherides al Sistema central d'adquisicions.
Queden excloses de l'àmbit d'aquest Acord marc les entitats que integren l'Administració local.
Són objecte d'aquest Acord marc els serveis següents: la contractació de la modalitat organitzativa amb un servei de prevenció aliè (SPA) per a aquelles entitats que optin per aquesta modalitat d'organització de l'activitat preventiva; la contractació d'una o més disciplines preventives que no siguin assumides per mitjà de les modalitats organitzatives pròpies de la prevenció (MOPP) i que hagin de ser concertades amb un o més serveis de prevenció aliens; i la contractació d'altres activitats específiques relacionades amb prevenció de riscos laborals que no puguin ser desenvolupades per les MOPP amb recursos propis i que estigui permès contractar a entitats especialitzades.
Es mantenen els elements bàsics del vigent Acord marc dels serveis de prevenció de riscos laborals aliens (CCS 2015 15) però, en contraposició a aquest, el nou Acord marc s'ha dividit en 2 lots:
Lot 1: contractes basats < 25.000 € de valor estimat
La divisió en lots de l'Acord marc s'ha realitzat de manera quantitativa, amb l'objectiu que la magnitud dels contractes basats del lot 1 es correspongui millor a la capacitat de les PIME.
13 empreses han resultat adjudicatàries del lot 1, 11 de les quals són PIME, i 8 empreses han resultat adjudicatàries del lot 2.
S'ha aconseguit, per tant, amb escreix l'objectiu perseguit.
Està previst fer una sessió informativa del nou Acord marc adreçada als departaments i entitats adherides al Sistema central d'adquisicions que estiguin interessades, el proper 20 de setembre.
Podeu consultar tota la informació a l'enllaç següent: Acord marc dels serveis de prevenció de riscos laborals aliens
La Generalitat de Catalunya ha adjudicat en reunió de 5 de setembre de 2019 la licitació per a l'arrendament sense opció de compra de 1.014 vehicles destinats a 11 departaments i 9 entitats del seu sector públic (Agència Catalana de Residus, Centre de Ciència i Tecnologia Forestal de Catalunya, Consell Català de l'Esport, Consorci Sanitari de l'Anoia, Institut Català de les Empreses Culturals, Institut Català del Sòl, Institut de Seguretat Pública de Catalunya, Ports de la Generalitat i Servei Català de Trànsit) (CCS 2018 VEH).
Amb aquesta licitació es preveu renovar part de la flota de vehicles, que finalitzen els períodes de vigència dels arrendaments, o vehicles que són de propietat, amb una antiguitat molt elevada (la majoria de més de 15 anys i amb quilometratges que oscil·len entre els 100 i els 250 mil quilòmetres).
La licitació incorpora un alt contingut ambiental per donar compliment a l' Acord de Govern de 3 de gener de 2017, per a l'adquisició de vehicles de baixes emissions i altres aspectes per a la millora ambiental de les flotes de vehicles en les licitacions públiques i es tenen en compte les previsions de la Guia de la compra verda de la Junta Consultiva de Contractació Administrativa, incorporant a la licitació prescripcions tècniques ambientals i afegint criteris de valoració objectiva, de caire ambiental.
Concretament, s'atorguen certs punts per les emissions de C0 2 segons el protocol WLTP o el valor equivalent provinent del protocol NEDC.
Per altra part, per tal de seguir fomentant la compra ambiental, s'atorga una puntuació significativa (12 punts sobre 100) en els lots de vehicles de propulsió tèrmica que incorporin la conversió perquè el vehicle també usi gas liquat del petroli (GLP) com a carburant.
El contracte té un valor estimat de 38.628.195,92 € i una durada de 5 anys, i està dividit en 39 lots, segons el segment i tipus de propulsió.
El resultat comporta l'adjudicació de 35 lots (935 vehicles) i la declaració de deserts de 4 lots (79 vehicles), atès que no s'ha presentat cap oferta.
El pressupost d'adjudicació dels 35 lots ha representat una rebaixa del 36,17% respecte el corresponent pressupost de licitació.
Les 6 empreses que han presentat oferta han resultat adjudicatàries d'un o diversos lots.
Pel que fa el criteri ambiental, el 74% dels vehicles adjudicats són de baixes emissions: Dels 935 vehicles adjudicats, 437 són híbrids, 180 de gas liquat de petroli (GLP) i 73 elèctrics.
Podeu consultar tota la informació de l'adjudicació a l'enllaç següent: Contractació centralitzada del subministrament de vehicles en la modalitat d'arrendament sense opció de compra
En aquest visor interactiu hi trobareu una detallada descripció de les mesures dutes a terme per tal de fomentar el paper de les PIME com a adjudicatàries de la contractació pública de la Generalitat de Catalunya i del seu sector públic.
Per a poder ampliar la visualització, cliqueu a la icona que trobareu al vèrtex inferior esquerra del visor.
Consulteu aquest visor interactiu en castellà.
Consulteu aquest visor interactiu en anglès.
En aquest visor interactiu hi trobareu l'evolució, des de l'any 2015, de la quantia anual reservada a contractació amb finalitats d'integració i reinserció social per part del Govern de la Generalitat de Catalunya.
Aquesta reserva es valora a partir de dos valors principals: la reserva social prevista pel Govern de la Generalitat a l'inici d'un any i la reserva social finalment assolida al tancament d'aquell mateix any.
Per a poder ampliar la visualització, cliqueu a la icona que trobareu al vèrtex inferior esquerra del visor.
Els indicadors de clàusules ambientals mesuren la incorporació de criteris de polítiques ambientals i de sostenibilitat en la contractació pública.
En els següents tres visors de dades podreu seleccionar els criteris de cerca i veure els vostres resultats personalitzats en funció de l'import i el nombre de contractes adjudicats.
La informació que trobareu en aquesta pàgina es complementa amb la dels informes temàtics de clàusules ambientals que trobareu en el següent enllaç.
Podeu descarregar-vos les taules de valors al final de la pàgina.
Us recordem que el temps de càrrega dels tres visors d'aquesta pàgina pot ser lleugerament superior a l'habitual.
Consulteu aquests visors interactius en castellà.
Consulteu aquests visors interactius en anglès.